ระเบียบธนาคารแห่งประเทศไทยที่ สรข. 1/2565ว่าด้วยการดําเนินการกรณีระบบบาทเนตไม่สามารถให้บริการได้โดยสิ้นเชิง (BAHTNET Offline)-------------------------------อื่นๆ - 1. เหตุผลในการออกระเบียบ ธนาคารแห่งประเทศไทย (ธปท.) ได้พิจารณาถึงความเสี่ยงกรณีเกิดเหตุวินาศภัยหรือเหตุฉุกเฉินต่าง ๆ ที่ทําให้ ธปท. ไม่สามารถให้บริการระบบบาทเนตได้โดยสิ้นเชิง เช่น การถูกคุกคามด้านความมั่นคงปลอดภัยเทคโนโลยีสารสนเทศ (Cyber Attack) การก่อการร้าย ภัยพิบัติรุนแรง เป็นต้นและ ธปท. ประเมินว่าระบบบาทเนตจะไม่สามารถกลับมาให้บริการได้ตามปกติภายในวันและเวลาทําการของวันนั้น ตามระเบียบธนาคารแห่งประเทศไทย ว่าด้วยการบริการบาทเนต พ.ศ. 2549 ข้อ 79 ธปท.จึงได้ออกระเบียบฉบับนี้เพื่อกําหนดกรอบแนวทางและหลักเกณฑ์ในการปฏิบัติงานในกรณีฉุกเฉินเพื่อรองรับกรณีที่ระบบบาทเนตไม่สามารถใช้งานได้ตามปกติ ให้เป็นมาตรฐานเดียวกัน และให้การชําระเงินระหว่างสถาบันสามารถดําเนินการได้อย่างต่อเนื่อง โดยสิทธิและหน้าที่ของ ธปท. และผู้ใช้บริการบาทเนตอื่นที่ไม่ได้กล่าวไว้ในระเบียบฉบับนี้ ยังคงเป็นไปตามระเบียบธนาคารแห่งประเทศไทย ว่าด้วยการบริการบาทเนตอื่นๆ - 2. อํานาจตามกฎหมาย อาศัยอํานาจตามมาตรา 8 มาตรา 33 (1) (2) (3) (5) (6) และ (7) มาตรา 34 มาตรา 41 มาตรา 44 และมาตรา 45 แห่งพระราชบัญญัติธนาคารแห่งประเทศไทย พุทธศักราช 2485 และที่แก้ไขเพิ่มเติมอื่นๆ - 3. ขอบเขตการบังคับใช้ ผู้ใช้บริการบาทเนตตามระเบียบธนาคารแห่งประเทศไทย ว่าด้วยการบริการบาทเนตอื่นๆ - 4. เนื้อหา 4.1 คํานิยามในระเบียบนี้ "ธปท." หมายถึง ธนาคารแห่งประเทศไทย ตามกฎหมาย ว่าด้วยธนาคารแห่งประเทศไทย "ผู้ใช้บริการบาทเนต" หมายถึง ผู้ใช้บริการบาทเนตตามระเบียบธนาคารแห่งประเทศไทยว่าด้วยการบริการบาทเนต "กลุ่มหน่วยงานภาครัฐ" หมายถึง ผู้ใช้บริการบาทเนต ที่เป็นส่วนราชการ หน่วยงานภายใน ธปท. หรือนิติบุคคลอื่นที่มีกฎหมายเฉพาะจัดตั้งขึ้นตามประกาศธนาคารแห่งประเทศไทย ว่าด้วยการกําหนดนิติบุคคลที่จะเข้าเป็นผู้ใช้บริการบาทเนต รวมถึงบัญชีองค์กรระหว่างประเทศหรือธนาคารกลางที่อยู่ภายใต้การดูแลของ ธปท. "BAHTNET Offline (BNO)" หมายถึง กระบวนการปฏิบัติงานของ ธปท. และผู้ใช้บริการบาทเนต เพื่อรองรับกรณีที่ระบบบาทเนตไม่สามารถให้บริการได้โดยสิ้นเชิง "รายการโอนเงิน BNO" หมายถึง คําสั่งโอนเงินตามระเบียบธนาคารแห่งประเทศไทยว่าด้วยการบริการบาทเนต ได้แก่(1) คําสั่งโอนเงินระหว่างผู้ใช้บริการบาทเนตกับผู้ใช้บริการบาทเนตรายอื่น(2) คําสั่งโอนเงินระหว่างบัญชีของผู้ใช้บริการบาทเนตเอง(3) คําสั่งโอนเงินระหว่างผู้ใช้บริการบาทเนตกับผู้ใช้บริการบาทเนตรายอื่นเพื่อบุคคลที่สาม(4) คําสั่งโอนเงินอื่น ๆ ที่อาจมีขึ้นตามแต่ ธปท. จะกําหนด "บัญชีเงินฝาก" หมายถึง บัญชีเงินฝากกระแสรายวันหรือบัญชีชําระเงินตามระเบียบธนาคารแห่งประเทศไทย ว่าด้วยการบริการบาทเนต "ดุลสุทธิ BNO" หมายถึง ยอดสุทธิที่แสดงความเป็นเจ้าหนี้หรือลูกหนี้ที่ได้จากการคํานวณรายการโอนเงิน BNO ที่ผู้ใช้บริการบาทเนตส่งให้ ธปท. ตามรูปแบบและเวลาที่กําหนด เพื่อนําไปใช้ในการชําระดุลสุทธิ BNO "การชําระดุลสุทธิ BNO" หมายถึง การชําระดุลแบบ Net Settlement โดยการหักกลบลบกันของรายการโอนเงินและรับโอนเงิน เพื่อหักเงินในบัญชีเงินฝากหรือนําเงินเข้าบัญชีเงินฝากที่ ธปท. ของผู้ใช้บริการบาทเนตตามดุลสุทธิ BNO "บัญชี SRS" หมายถึง บัญชีย่อยตราสารหนี้เพื่อเป็นหลักประกันในการชําระดุลสุทธิ (Securities Requirement for Settlement) ตามระเบียบธนาคารแห่งประเทศไทย ว่าด้วยมาตรการจัดการความเสี่ยงจากการชําระดุลสุทธิพร้อมกันหลายฝ่ายในระบบบาทเนต "บัญชี ILF " หมายถึง บัญชีย่อยตราสารหนี้เพื่อเงินสภาพคล่องระหว่างวันของสถาบันการเงิน (Intraday Liquidity Facilties) ตามระเบียบธนาคารแห่งประเทศไทย ว่าด้วยการรับซื้อตราสารหนี้โดยมีสัญญาว่าผู้ขายจะซื้อคืนเพื่อเป็นเงินสภาพคล่องระหว่างวัน "บัญชี RP" หมายถึง บัญชีย่อยตราสารหนี้เพื่อการซื้อขายตราสารหนี้โดยมีสัญญาว่าจะซื้อคืนหรือขายคืน ตามระเบียบธนาคารแห่งประเทศไทย ว่าด้วยการขายตราสารหนี้และเงินตราต่างประเทศโดยมีสัญญาว่าจะซื้อคืนเพื่อบริหารสภาพคล่อง "ตราสารหนี้ 5RS" หมายถึง ตราสารหนี้ที่ผู้ใช้บริการบาทเนตนําฝากไว้ในบัญชี SRS "ตราสารหนี้ I.F" หมายถึง ตราสารหนี้ที่ผู้ใช้บริการบาทเนตนําฝากไว้ในบัญชี ILF "ตราสารหนี้ RP" หมายถึง ตราสารหนี้ที่ผู้ใช้บริการบาทเนตนําฝากไว้ในบัญชี RP "ลายมือชื่ออิเล็กทรอนิกส์ (e-Signature)" หมายถึง ลายมือชื่ออิเล็กทรอนิกส์ ตาม พ.ร.บ. ธุรกรรมทางอิเล็กทรอนิกส์ 4.2 การประกาศใช้ BNO ธปท. ประกาศใช้ BNO เมื่อระบบบาทเนตไม่สามารถให้บริการได้โดยสิ้นเชิง และธปท. ประเมินว่าระบบบาทเนตจะไม่สามารถกลับมาให้บริการได้ตามปกติภายในวันและเวลาทําการของวันนั้น 4.3 การดําเนินการเมื่อประกาศใช้ BNO 4.3.1 ธปท. แจ้งขั้นตอนและกําหนดเวลาการดําเนินการ BNO รวมทั้งข้อมูลที่เกี่ยวข้อง เช่น ข้อมูลธุรกรรมบาทเนตที่ชําระดุลสําเร็จก่อน ธปท. ประกาศใช้ BNO ข้อมูลตราสารหนี้ SRS ที่สามารถนํามาใช้เป็นเงินสภาพคล่องใน BNO กําหนดเวลาปิดรับรายการโอนเงิน BNO เป็นตัน เพื่อให้ผู้ใช้บริการบาทเนตทราบ รวมถึงประสานงานและดําเนินการอื่นใดกับผู้ที่เกี่ยวข้อง เพื่อเตรียมความพร้อมในการปฏิบัติงานอันเป็นผลสืบเนื่องจากการประกาศใช้ BNO ทั้งนี้ ธปท. ขอสงวนสิทธิ์การปรับเปลี่ยนกําหนดเวลาการดําเนินการ BNO ตามความเหมาะสมแก่สถานการณ์ 4.3.2 ผู้ใช้บริการบาทเนตตรวจสอบและกระทบยอดข้อมูลธุรกรรมบาทเนตที่ชําระดุลสําเร็จก่อน ธปท. ประกาศใช้ BNO ตามข้อ 4.3.1 กับสถาบันที่เกี่ยวข้อง และส่งรายการโอนเงิน BNO และ/หรือข้อมูลที่เกี่ยวข้องให้ ธปท. ภายในเวลาที่กําหนด 4.3.3 ผู้ใช้บริการบาทเนตจะมีสภาพคล่องเริ่มต้นใน BNO ดังนี้ (1) ผู้ใช้บริการบาทเนตรายที่ไม่เป็นกลุ่มหน่วยงานภาครัฐ จะมีสภาพคล่องเริ่มต้นใน BNO เป็นศูนย์ เว้นแต่ ธปท. จะกําหนดไว้เป็นอย่างอื่น (2) ผู้ใช้บริการบาทเนตรายที่เป็นกลุ่มหน่วยงานภาครัฐ จะมีสภาพคล่องเริ่มต้นใน BNO ตามหลักเกณฑ์ เงื่อนไข และวิธีการที่ ธปท. กําหนด 4.3.4 สําหรับผู้ใช้บริการบาทเนตที่มีบัญชี SRS ธปท. จะรับซื้อตราสารหนี้ SRS ของผู้ใช้บริการบาทเนต เพื่อเป็นเงินสภาพคล่องใน BNO โดย ธปท. จะนําเงินเข้าบัญชีเงินฝากของผู้ใช้บริการบาทเนตในวันที่ประกาศใช้ BNO และให้ผู้ใช้บริการบาทเนตซื้อคืนตราสารหนี้ SRS ดังกล่าว ภายในสิ้นวันที่ระบบบาทเนตกลับมาให้บริการได้ตามปกติหรือภายในระยะเวลาที่ ธปท. กําหนด หากผู้ใช้บริการบาทเนตไม่สามารถซื้อคืนตราสารหนี้ SRS ดังกล่าวได้ ให้ถือว่าสิ้นสิทธิซื้อคืน ทั้งนี้ คุณสมบัติของตราสารหนี้ SRS เงื่อนไขการรับซื้อและการซื้อคืนตราสารหนี้ที่ใช้เป็นเงินสภาพคล่องใน BNO ให้เป็นไปตามที่ ธปท. กําหนด 4.3.5 สําหรับผู้ใช้บริการบาทเนตรายที่ไม่เป็นกลุ่มหน่วยงานภาครัฐให้ถือว่าทําธุรกรรมฝากเงินกรณีฉุกเฉินด้านระบบงานกับ ธปท. ในจํานวนไม่เกินยอดเงินคงเหลือในบัญชีเงินฝากรวมกันทุกบัญชีก่อนระบบบาทเนตไม่สามารถให้บริการได้โดยสิ้นเชิง โดยสามารถแจ้งยืนยันการฝากเงินหรือยกเลิกการฝากเงินดังกล่าว ทั้งนี้ ขั้นตอน วิธีการและเงื่อนไขการฝากเงินให้เป็นไปตามที่ ธปท. กําหนด 4.3.6 เมื่อ ธปท. ได้รับรายการโอนเงิน BNO จากผู้ใช้บริการบาทเนตตามข้อ 4.3.2 แล้วจะดําเนินการตามลําดับ ดังนี้ (1) คํานวณดุลสุทธิ BNO เบื้องต้น (Preliminary Position) และยอดเงินคงเหลือรายบัญชีใน BNO ของผู้ใช้บริการบาทเนตแต่ละราย (Available Balance) โดยคํานวณจากรายการโอนเงิน BNO และเงินที่ ธปท. รับซื้อตราสารหนี้ SRS จากผู้ใช้บริการบาทเนตรายที่มีบัญชี SRS (2) แจ้งข้อมูลดุลสุทธิ BNO เบื้องตัน (Preliminary Position) ที่คํานวณได้ตามข้อ 4.3.6 (1) โดยแสดงดุลสุทธิ BNO และยอดเงินคงเหลือรายบัญชีใน BNO ของผู้ใช้บริการบาทเนตให้ผู้ใช้บริการบาทเนตแต่ละรายทราบ 4.3.7 เมื่อผู้ใช้บริการบาทเนตได้รับข้อมูลดุลสุทธิ BNO เบื้องต้น (Prelininary Position) แล้ว กรณีผู้ใช้บริการบาทเนตรายที่เป็นไม่เป็นกลุ่มหน่วยงานภาครัฐให้ดําเนินการบริหารสภาพคล่องเพื่อให้มียอดเงินคงเหลือรายบัญชีใน BNO ณ สิ้นวันไม่น้อยกว่าศูนย์บาท เช่น ขอกู้เงินจากผู้ใช้บริการบาทเนตรายอื่นและ/หรือทําธุรกรรมด้านตลาดเงินกับ ธปท. เป็นต้น ทั้งนี้ กรณีผู้ใช้บริการบาทเนตรายที่เป็นกลุ่มหน่วยงานภาครัฐ ธปท. อาจกําหนดหลักเกณฑ์และวิธีการในการบริหารสภาพคล่องเฉพาะเป็นรายกรณี 4.3.8 ผู้ใช้บริการบาทเนตสามารถทําธุรกรรมด้านตลาดเงินกับ ธปท. เพื่อบริหารสภาพคล่องใน BNO ตามหลักเกณฑ์และเงื่อนไขที่ ธปท. กําหนด โดยครอบคลุมธุรกรรม ดังนี้ (1) ธุรกรรมการซื้อขายตราสารหนี้โดยมีสัญญาว่าจะขายคืนหรือซื้อคืน และการขายตราสารหนี้ธนาคารแห่งประเทศไทยกับไพรมารี ดีลเลอร์ (Bilateral Repo: BRP) (2) ธุรกรรมการฝากเงินกับ ธปท. (Deposit Facility: DF) (3) ธุรกรรมการขายตราสารหนี้และเงินตราต่างประเทศโดยมีสัญญาว่าจะซื้อคืนเพื่อบริหารสภาพคล่อง (Lending Facility: LF) ทั้งนี้ ธปท. สงวนสิทธิ์ที่จะทําธุรกรรมด้านตลาดการเงินอื่น ๆ หรือดําเนินการใด ๆเพิ่มเติม เพื่อการบริหารสภาพคล่องกับสมาชิกในช่วงการประกาศใช้ BNO โดย ธปท. จะแจ้งให้ทราบล่วงหน้า 4.3.9 หากผู้ใช้บริการบาทเนตรายใดไม่สามารถบริหารสภาพคล่องให้มียอดเงินคงเหลือรายบัญชีใน BNO ณ สิ้นวันไม่น้อยกว่าศูนย์บาทได้ภายในเวลาที่กําหนด ให้แจ้ง ธปท. ทราบพร้อมแจ้งแนวทางบริหารสภาพคล่องและระยะเวลาดําเนินการที่ใช้โดยเร็ว เพื่อ ธปท. จะพิจารณาดําเนินการตามที่เห็นสมควรเพื่อให้ผู้ใช้บริการบาทเนตรายนั้นสามารถชําระดุลสุทธิ BNO เสร็จสิ้นภายในวันนั้น 4.3.10 เมื่อ ธปท. ได้รับรายการโอนเงิน BNO เพื่อการบริหารสภาพคล่อง ตามข้อ 4.3.7 ข้อ 4.3.8 และ 4.3.9 แล้ว ธปท. จะดําเนินการคํานวณดุลสุทธิ BNO และยอดเงินคงเหลือรายบัญชีใน BNO ของผู้ใช้บริการบาทเนตแต่ละรายอีกครั้ง 4.3.11 เมื่อคํานวณดุลสุทธิ BNO ตามข้อ 4.3.10 แล้ว ธปท. จะดําเนินการชําระดุลสุทธิ BNO ของผู้ใช้บริการบาทเนตทุกราย ซึ่งมีผลให้รายการโอนเงิน BNO ของผู้ใช้บริการบาทเนตทุกรายมีผลสมบูรณ์ ไม่สามารถเพิกถอน กลับรายการ แก้ไข หยุด หรือระงับได้ พร้อมแจ้งผลการชําระดุลสุทธิ BNO และยอดเงินคงเหลือรายบัญชีใน BNO ให้ผู้ใช้บริการบาทเนตแต่ละรายทราบ เพื่อดําเนินการในส่วนที่เกี่ยวข้องต่อไป 4.3.12 เมื่อจบกระบวนการ BNO ในแต่ละวัน ธปท. จะแจ้งสรุปรายการโอนเงิน/รายการรับโอนเงินรายบัญชีใน BNO ตามคู่สถาบัน และรายการโอนเงิน/รายการรับโอนเงิน BNO ทั้งหมดของวันนั้น เพื่อให้ผู้ใช้บริการบาทเนตตรวจสอบและยืนยันความถูกต้องกลับมาให้ ปท. ภายในเวลาที่กําหนด เมื่อระบบบาทเนตกลับมาให้บริการได้ตามปกติ ธปท. จะนําข้อมูลสรุปรายการโอนเงิน/รายการรับโอนเงินรายบัญชีใน BNO ตามคู่สถาบันดังกล่าวข้างต้นไปบันทึกบัญชีในระบบบาทเนตต่อไป หากผู้ใช้บริการบาทเนตรายใดไม่แจ้งยืนยันความถูกต้องภายในเวลาที่กําหนด จะถือว่าผู้ใช้บริการบาทเนตรายนั้นได้ยืนยันความถูกต้องแล้ว และ ธปท. จะใช้ข้อมูลสรุปรายการโอนเงิน/รายการรับโอนเงินรายบัญชีใน BNO ตามคู่สถาบันที่กล่าวข้างต้นไปบันทึกบัญชีเมื่อระบบบาทเนตกลับมาให้บริการได้ตามปกติต่อไป 4.3.13 ธปท. สงวนสิทธิ์ในการพิจารณากําหนดให้มีการชําระดุลสุทธิ BNO มากกว่า 1 ครั้งในแต่ละวัน โดยการดําเนินการให้เป็นไปตามหลักเกณฑ์ เงื่อนไข และวิธีการที่ ธปท. กําหนด 4.3.14 ทุกสิ้นวันทําการ ธปท. จะประเมินความพร้อมในการเปิดให้บริการระบบบาทเนตและแจ้งแนวทางดําเนินการของวันทําการถัดไปให้ผู้ใช้บริการบาทเนตทราบ 4.3.15 การดําเนินการตามข้อ 4.3.1 ถึงข้อ 4.3.14 รวมทั้งการดําเนินการธุรกรรมด้านตลาดการเงินกับ ปท. ให้เป็นไปตามหลักเกณฑ์ เงื่อนไข และวิธีการที่ ธปท. กําหนด 4.4 การดําเนินการเพื่อให้สามารถกลับมาให้บริการระบบบาทเนตได้ตามปกติเมื่อระบบบาทเนตได้รับการแก้ไขให้กลับมาให้บริการได้ตามปกติ ก่อนเปิดให้บริการธปท. และผู้ใช้บริการบาทเนตต้องดําเนินการดังต่อไปนี้ 4.4.1 ธปท. จะปรับปรุงยอดเงินคงเหลือในบัญชีเงินฝาก และบัญชีย่อยตราสารหนี้ ได้แก่ บัญชี ILF บัญชี SRS และบัญชี RP ของผู้ใช้บริการบาทเนตแต่ละราย ณ สิ้นวันก่อนการประกาศใช้ BNO เช่น ยกเลิกคําสั่งโอนเงินที่ค้างอยู่ในคิว ปลดรายการจํานําเพื่อการใช้ยอดได้ดุลการหักบัญชีเช็คซื้อคืนตราสารหนี้ LF และบันทึกบัญชีการชําระดุลรายการโอนเงิน/รายการรับโอนเงินรายบัญชีใน BNO ให้เป็นปัจจุบัน หลังจากนั้น ธปท. จะแจ้งให้ผู้ใช้บริการบาทเนตดําเนินการตรวจสอบความถูกต้องของบัญชีดังกล่าว 4.4.2 เมื่อผู้ใช้บริการบาทเนตได้รับแจ้งจาก ธปท. ตามข้อ 4.4.1 ให้ผู้ใช้บริการบาทเนตดําเนินการดังนี้ (1) ตรวจสอบความถูกต้องของข้อมูลจากการดําเนินการของ ธปท. ตามข้อ 4.4.1 และแจ้งผลการตรวจสอบให้ ธปท. ทราบภายในเวลาที่กําหนดในพิธีปฏิบัติ BNO หากผู้ใช้บริการบาทเนตรายใดไม่แจ้งผลการตรวจสอบภายในเวลาดังกล่าว จะถือว่าผู้ใช้บริการบาทเนตรายนั้นได้ตรวจสอบความถูกต้องเรียบร้อยแล้ว และ ธปท. จะดําเนินการต่อไป (2) กรณีที่พบว่ามีรายการคลาดเคลื่อนไม่ถูกต้องจากการดําเนินการ BNO หรือการดําเนินการในระบบบาทเนตก่อนประกาศใช้ BNO ให้ผู้ใช้บริการบาทเนตประสานงานกับสถาบันที่เกี่ยวข้อง เพื่อทํารายการโอนเงินเพิ่มเติม และ/หรือทํารายการโอนเงินคืนให้แก่สถาบันที่เกี่ยวข้องผ่านระบบบาทเนตภายหลังจากที่เปิดให้บริการระบบบาทเนตตามปกติโดยเร็วกําหนด 4.4.3 ธปท. จะประกาศยุติการประกาศใช้ BNO และเปิดให้บริการระบบบาทเนตตามปกติ เมื่อผู้ใช้บริการบาทเนตได้ตรวจสอบความถูกต้องเรียบร้อยตามข้อ 4.4.2 (1) แล้ว 4.4.4 ธปท. จะคิดค่าตอบแทนจากการใช้เงินสภาพคล่องของ ธปท. ในช่วงที่ประกาศใช้ BNO โดยดําเนินการผ่านระบบบาทเนตทั้งนี้ การดําเนินการตามข้อ 4.4 ให้เป็นไปตามหลักเกณฑ์ เงื่อนไข และวิธีการที่ ธปท.กําหนด 4.5 หลักเกณฑ์และเงื่อนไขอื่น ๆ 4.5.1 ก่อนการดําเนินการตามระเบียบนี้ ให้ผู้ใช้บริการบาทเนตจัดทําและยื่นเอกสารตามแบบที่ ธปท. กําหนด ดังนี้ (1) หนังสือแสดงความตกลง เพื่อดําเนินการกรณีระบบบาทเนตไม่สามารถให้บริการได้โดยสิ้นเชิง (BAHTNET Offline) (2) หนังสือมอบอํานาจให้ ธปท. ดําเนินการกับตราสารหนี้เพื่อเป็นหลักประกันสําหรับการชําระดุลสุทธิพร้อมกันหลายฝ่าย และตราสารหนี้เพื่อเป็นเงินสภาพคล่องระหว่างวันในกรณีระบบบาทเนตไม่สามารถให้บริการได้โดยสิ้นเชิง (BAHTNET Offline) (3) หนังสือมอบอํานาจทําธุรกรรมฝากเงินกรณีฉุกเฉินด้านระบบงาน ในกรณีระบบบาทเนตไม่สามารถให้บริการได้โดยสิ้นเชิง (BAHTNET Offline) (4) หนังสือแจ้งรายละเอียดการรับดอกเบี้ยสําหรับการฝากเงินกรณีฉุกเฉินด้านระบบงานกับธนาคารแห่งประเทศไทย (5) เอกสารอื่นใดที่ ธปท. กําหนด ทั้งนี้ ผู้ใช้บริการบาทเนตที่ไม่เป็นกลุ่มหน่วยงานภาครัฐรายใดที่เป็นคู่สัญญากับ ธปท. ตามระเบียบธนาคารแห่งประเทศไทย ที่ สกง. 35/2553 ว่าด้วยบริการด้านตลาดการเงินเกี่ยวกับการฝากเงินกับธนาคารแห่งประเทศไทย (บริการการฝากเงิน) และที่แก้ไขเพิ่มเติม และยินยอมผูกพันตามระเบียบนี้ไม่ต้องจัดทําหนังสือตาม 4.5.1 (3) และ (4) โดยยินยอมให้หนังสือมอบอํานาจ หนังสือแสดงความยินยอมให้หักเงินจากบัญชีเงินฝากและนําเงินเข้าบัญชีเงินฝาก ตามระเบียบธนาคารแห่งประเทศไทย ที่ สกง. 35/2553 มีผลใช้บังคับกับการลงนาม การแสดงเจตนา การมอบอํานาจ การยินยอม การบอกกล่าว การสื่อสารใด ๆ และการดําเนินการที่เกี่ยวข้องกับธุรกรรมฝากเงินกรณีฉุกเฉินด้านระบบงาน ในกรณีระบบบาทเนตไม่สามารถให้บริการได้โดยสิ้นเชิง (BAHTNET Offline) ตามระเบียบนี้ด้วยโดยอนุโลม เว้นแต่ผู้ใช้บริการบาทเนตจะแจ้งเปลี่ยนแปลงแก้ไขเป็นหนังสือหรือตามวิธีการที่กําหนดแก่ ธูปท 4.5.2 ให้ผู้จัดการสิทธิและผู้ใช้งานของบริการ BAHTNET Web Service ของผู้ใช้บริการบาทเนตตามระเบียบธนาคารแห่งประเทศไทย ว่าด้วยการบริการบาทเนต เป็นผู้จัดการสิทธิและผู้ใช้งาน BNO ตามระเบียบนี้ และให้ผู้จัดการสิทธิกําหนดสิทธิให้ผู้ใช้งาน BNO เป็นผู้มีอํานาจดําเนินการในกระบวนการ BNO ตามวิธีการที่ ธปท. กําหนด ทั้งนี้ ให้ถือว่าการดําเนินการใด ๆ ตามกระบวนการ BNO โดยผู้ใช้งาน BNO ตามวรรคหนึ่ง ซึ่งมีการลงลายมือชื่ออิเล็กทรอนิกส์ (e-Signature) ของบุคคลข้างต้น มีผลผูกพันเช่นเดียวกันกับการลงนามด้วยลายมือชื่อของบุคคลนั้น 4.5.3 การดํารงเงินฝากของสถาบันการเงินที่ ธปท. (Reserve Requirement) การดํารงเงินสภาพคล่องระหว่างวัน (ILF) การดํารงตราสารหนี้เพื่อเป็นหลักประกันในการชําระดุลสุทธิ (SRS) การซื้อคืนตราสารหนี้ ILF การซื้อคืนตราสารหนี้ SRS และการซื้อคืนตราสารหนี้ RP ของผู้ใช้บริการบาทเนตเมื่อระบบบาทเนตกลับมาให้บริการได้ตามปกติ การจํานําเพื่อการใช้ยอดได้ดุลการหักบัญชีเช็คระหว่างธนาคารสมาชิกรอบปกติ และการดําเนินการอื่นใดในช่วงประกาศใช้ BNO หรือเป็นผลสืบเนื่องจากการประกาศใช้ BNO ให้เป็นไปตามหลักเกณฑ์และเงื่อนไขที่ ธปท. กําหนด 4.5.4 ธปท. จะรับผิดชอบในความเสียหายเช่นที่ตามปกติที่เกิดจากการกระทําของ ธปท. ตามที่กําหนดไว้ในข้อ 1 1 ของระเบียบธนาคารแห่งประเทศไทย ว่าด้วยการบริการบาทเนต พ.ศ. 2549 4.5.5 ธปท. สงวนสิทธิ์ที่จะปรับปรุง แก้ไข เพิ่มเติม หรือเปลี่ยนแปลงระเบียบ ประกาศพิธีปฏิบัติ หรือเอกสารที่เกี่ยวข้องตามระเบียบนี้ รวมถึงดําเนินการใด ๆ เพิ่มเติมในกรณีที่มีเหตุจําเป็นเพื่อให้การชําระเงินระหว่างสถาบันสามารถดําเนินการได้อย่างต่อเนื่อง ราบรื่น และมีประสิทธิภาพโดยจะแจ้งให้ผู้ใช้บริการบาทเนตทราบล่วงหน้า 4.5.6 เมื่อ ธปท. ประกาศใช้ BNO แล้ว หากมีส่วนหนึ่งส่วนใดของระเบียบ ประกาศพิธีปฏิบัติ คู่มือการใช้งาน แนวทางการปฏิบัติงาน แบบหนังสือหรือข้อกําหนดอื่นใดที่ ธปท. กําหนดขัดหรือแย้งกับระเบียบ ประกาศ พิธีปฏิบัติ หรือข้อกําหนดอื่นใดที่ ธปท. กําหนดตามระเบียบฉบับนี้ให้ปฏิบัติตามระเบียบ ประกาศ พิธีปฏิบัติ หรือข้อกําหนดอื่นใดที่ ธปท. กําหนดตามระเบียบฉบับนี้แทน 4.5.7 กรณีที่ต้องมีการตีความตามระเบียบ ประกาศ พิธีปฏิบัติ คู่มือการใช้งานแนวทางการปฏิบัติงาน แบบหนังสือหรือข้อกําหนดอื่นใดที่ ธปท. กําหนด ให้ ธปท. เป็นผู้วินิจฉัยชี้ขาดและมีผลผูกพันทุกฝ่ายที่เกี่ยวข้อง 4.5.8 ให้ถือว่าผู้ใช้บริการบาทเนตตกลงผูกพันและปฏิบัติตามระเบียบ ประกาศพิธีปฏิบัติ และข้อกําหนดอื่นใดที่ออกตามระเบียบนี้อื่นๆ - 5. วันเริ่มต้นบังคับใช้ ระเบียบนี้ให้ใช้บังคับตั้งแต่วันประกาศเป็นต้นไปผู้มีอํานาจลงนาม - ประกาศ ณ วันที่ 31 มีนาคม 2565 (นายเศรษฐพุฒิ สุทธิวาทนฤพุฒิ)ผู้ว่าการธนาคารแห่งประเทศไทย